Som neustale unavena
Som po 5 covide stale som unavena bez energie velmi ma boli lava strana od krku az po ruku . V ruke pomalt nic neudrzim mam ju velmi slabu Velku bolest pocitijem od lakta dole k prstom. Prosim poradte mi co by som mala uzivat. Dali mi vitaminy B,C, nepomaha.
Dobrý deň,
Ďakujeme za vašu otázku. Silná bolesť, ktorá postihuje oblasť od krčnej chrbtice smerom k prstom v dolnej časti ruky môže mať niekoľko príčin. Na správne určenie pôvodu tohto problému a následne nastavenie vhodnej liečby je potrebné odborné lekárske vyšetrenie. Bolesť môže byť dôsledkom nadmerného pracovného preťaženia, neurologického pôvodu, prípadne ako následkom prekonaného ochorenia Covid-19. Taktiež je častým zdrojom bolesti ruky aj syndróm karpálneho tunela, pri ktorom sa bolesť sústreďuje do oblasti dlane, prstov, zápästia až predlaktia. Často je bolesť v noci horšia ako v priebehu dňa a je sprevádzaná slabosťou, brnením a stuhnutosťou poškodenej ruky.
Odporúčam vám v čo najkratšej dobe navštíviť lekára a tento zdravotný problém s ním konzultovať.
Téme únava a vyčerpanie ako následok prekonaného ochorenia Covid-19 sa venovala moja kolegyňa. Jej odpoveď a potrebné rady nájdete na
tomto odkaze
.
Prajem skorú úľavu od ťažkostí.
S pozdravom
Mgr. Tamara Jakúbeková